นายมนตรี คงตระกูลเทียน ประธานคณะผู้บริหารและกรรมการผู้จัดการใหญ่ร่วม กลุ่มธุรกิจพืชครบวงจร เครือเจริญโภคภัณฑ์ หรือ ซีพี เผยว่า ตามที่บริษัท ร่วมทุนยางพาราระหว่างประเทศและสภาความร่วมมือด้านยางระหว่างประเทศมีมติเห็นชอบมาตรการแก้ไขปัญหาราคายางพาราที่ปรับลดลงจากเดิม กก.ละ  100  บาทมาอยู่ที่ กก.ละ  60  บาทอันเป็นผลพวงจากวิกฤติการเงินโลกที่เกิดขึ้น โดยการเพิ่มพื้นที่ปลูกยางใหม่ทดแทนสวนยางเก่าที่มีอายุมากกว่า  20  ปีของทั้ง  3  ประเทศในปี  2552  จากเดิมที่เคยปลูกแทนปีละ  7  แสนไร่ เป็น  1.06  ล้านไร่ หรือเพิ่มขึ้นร้อยละ  51  ซึ่งคาดว่า จะส่งผลให้ปริมาณยางที่ออกสู่ตลาดโลกลดลง  215,000  ตัน และทำให้ราคายางพาราปรับเพิ่มขึ้นจากปัจจุบันส่วนจะเพิ่มเท่าไหร่ขึ้นกับสถานการณ์ราคาน้ำมันในตลาดโลก